
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 90
                                                                din 24 mai 2017
                                                       privind preluarea unor contracte de închiriere 

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.870/11.05.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 10.841/01.04.2017, formulată de domnul Hundorfean Mihai - Mircea, cu referire la preluarea contractului de închiriere nr. 869/2007, așa cum a fost modificat și completat prin actele adiționale nr. 1/2011 și nr. 2/2016, având ca obiect terenul arabil, în suprafață de 200,00 mp., cu destinația de teren agricol, situat în Municipiul Sighișoara, sat Hetiur, nr. 212, urmare a decesului titularului contractului de închiriere, Hundorfean Mircea, tatăl;
Având în vedere cererea înregistrată la Municipiul Sighișoara sub nr. 8.288/28.03.2017, formulată de domnul Bălan Adrian - Gabriel, cu referire la preluarea contractului de închiriere nr. 764/2006, așa cum a fost modificat și completat prin actele adiționale nr. 1/2010 și nr. 2/2015, având ca obiect terenul ocupat de construcția - garaj, în suprafață de 16,50 mp., situat în Municipiul Sighișoara, str. Dumbravei, nr. 40, lot nr. 4, ca urmare a dobândirii în proprietate a construcţiei de natură - garaj;

Având în vedere cererea înregistrată la Municipiul Sighişoara sub nr. 10.575/19.04.2017, formulată de domnul Oltean Adrian - Mihai, cu referire la preluarea contractului de închiriere nr. 949/2007, aşa cum a fost modificat şi completat prin actele adiţionale nr. 1/2012 și nr. 2/2017, având ca obiect terenul ocupat de construcția - garaj, în suprafață de 15,00 mp., situat în Municipiul Sighișoara, cartier Târnava II, Aleea Daliilor, tronson ,,Eˮ, lot nr. 20, ca urmare a dobândirii în proprietate a construcţiei de natură - garaj;

Având în vedere cererea înregistrată la Municipiul Sighişoara sub nr. 8.876/31.03.2017, formulată de domnul Păun Ion, cu referire la preluarea contractului de închiriere nr. 810/2007, așa cum a fost modificat și completat prin actele adiționale nr. 1/2011 și nr. 2/2017, având ca obiect terenul aferent apartamentului I, cu destinația de teren ocupat de construcția – scări acces, în suprafață de 3,50 mp., situat în Municipiul Sighișoara str. Dumbravei, nr. 60, ca urmare a încetării desfășurării activității economice de către societatea comercială;
Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 12.868/11.05.2017, prin care se propune preluarea contractelor de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă preluarea, începând cu data de 01.06.2017, a contractului de închiriere nr. 869/2007, așa cum a fost modificat și completat prin actele adiționale nr. 1/2011 și nr. 2/2016, având ca obiect terenul arabil, în suprafață de 200,00 mp., cu destinația de teren agricol, situat în Municipiul Sighișoara, sat Hetiur, nr. 212, de către Hundorfean Mihai - Mircea, urmare a decesului titularului contractului de închiriere, Hundorfean Mircea, tatăl.

 (2) Chiria va fi cea stabilită prin contractul de închiriere şi va fi indexată cu indicele de inflaţie anual.

 (3) Clauzele contractuale din contractul de închiriere nr. 869/2007, așa cum a fost modificat și completat prin actele adiționale nr. 1/2011 și nr. 2/2016, îşi menţin valabilitatea între Municipiul Sighişoara şi Hundorfean Mihai - Mircea.

Art. 2. (1) Se aprobă preluarea, începând cu data de 01.06.2017, a contractului de închiriere nr. 764/2006, așa cum a fost modificat și completat prin actele adiționale nr. 1/2010 și nr. 2/2015, având ca obiect terenul ocupat de construcția - garaj, situat în Municipiul Sighișoara, str. Dumbravei, nr. 40, lot nr. 4, în suprafață de 16,50 mp., de către Bălan Adrian - Gabriel, ca urmare a dobândirii în proprietate a construcţiei de natură - garaj, de la actualul chiriaș al terenului, Constantin Dan.

 (2) Chiria va fi cea stabilită prin contractul de închiriere şi va fi indexată cu indicele de inflaţie anual.

 (3) Clauzele contractuale din contractul nr. 764/2006, așa cum a fost modificat și completat prin actele adiționale nr. 1/2010 și nr. 2/2015, îşi menţin valabilitatea între Municipiul Sighişoara şi Bălan Adrian - Gabriel.

Art. 3. (1) Se aprobă preluarea, începând cu data de 01.06.2017, a contractului de închiriere nr. 949/2007, aşa cum a fost modificat şi completat prin actele adiţionale nr. 1/2012 și nr. 2/2017, având ca obiect terenul ocupat de construcția - garaj, situat în Municipiul Sighișoara, cartier Târnava II, Aleea Daliilor, tronson ,,Eˮ, lot nr. 20, în suprafață de 15,00 mp., de către Oltean Adrian - Mihai, ca urmare a dobândirii în proprietate a construcţiei de natură - garaj, de la actualul chiriaș al terenului, Ciulea Alexandru.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

 (3) Clauzele contractuale din contractul nr. 949/2007, aşa cum a fost modificat şi completat prin actele adiţionale nr. 1/2012 și nr. 2/2017, îşi menţin valabilitatea între Municipiul Sighişoara şi Oltean Adrian - Mihai

Art. 4. (1) Se aprobă preluarea, începând cu data de 01.06.2017, a contractului de închiriere nr. 810/2007, așa cum a fost modificat și completat prin actele adiționale nr. 1/2011 și nr. 2/2017, având ca obiect terenul aferent apartamentului I, cu destinația de teren ocupat de construcția – scări acces, în suprafață de 3,50 mp., situat în Municipiul Sighișoara str. Dumbravei, nr. 60, de către Păun Angela - Eufemia și Păun Ion, ca urmare a încetării desfășurării activității economice de către societatea comercială, actualul chiriaș al terenului, S.C. SFERA COM S.R.L.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 810/2007, așa cum a fost modificat și completat prin actele adiționale nr. 1/2011 și nr. 2/2017, îşi menţin valabilitatea între Municipiul Sighişoara, Păun Angela - Eufemia și Păun Ion.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.
Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  5 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Hundorfean Mihai - Mircea;

  1 ex. Bălan Adrian - Gabriel;

  1 ex. Oltean Adrian - Mihai;

  1 ex. Păun  Ion și soția Păun Angela – Eufemia.

17 ex. 

B.A.

